**JAVNI POZIV**

**ZA PRIKUPLJANJE PROGRAMA JAVNIH POTREBA U SPORTU ZAJEDNICA SPORTOVA OPĆINE KONAVLE U 2024. GODINI**

UPUTE ZA PRIJAVITELJE

Datum objave natječaja: 21. veljače 2024. godine

Rok za dostavu prijava: 21. ožujka 2024. godine u 12,00 sati

Sadržaj

1. JAVNI POZIV ZA PRIKUPLJANJE PROGRAMA JAVNIH POTREBA U SPORTU ZAJEDNICA SPORTOVA OPĆINE KONAVLE U 2024. GODINI

1.1. Opis problema čijem se rješavanju želi doprinijeti ovim natječajem………………………………………...….…..3

1.2. Opći i posebni ciljevi Natječaja …………………………………………………..….….………...........3

1.3. ukupna vrijednost natječaja, programska područja i planirani iznosi…………………………...…..….………….4

2. UVJETI NATJEČAJA

2.1. Prihvatljivi prijavitelji: tko može podnijeti prijavu?...............................................................................4

2.3 . Prihvatljive aktivnosti koje će se financirati putem natječaja…………………………………………………………….5

2.4. Prihvatljivi troškovi koji će se financirati ovim natječajem……………………………………………….…………………6

3.KAKO SE PRIJAVITI?

3.1. Sadržaj općeg obrasca………………………………………………………………………………………………………………….…..6

3.2. Sadržaj obrasca programa i proračuna projekta……………………………………………….……………………………….6

3.3. Gdje poslati prijavu?..............................................................................................................................7

3.4. Rok za slanje prijave………………………………………………………………………………………………………..…………….….7

3.5. Kome se obratiti ukoliko imate pitanja?...............................................................................................7

4.PROCJENA PRIJAVA I DONOŠENJE ODLUKE O DODJELI SREDSTAVA………………………………………………….……8

5. OBAVIJEST O DONESENOJ ODLUCI O DODJELI FINANCIJSKIH SREDSTAVA…………………………………………….9

6.POPIS NATJEČAJNE DOKUMENTACIJE……..................................................................................................9

**1.JAVNI POZIV ZA PRIKUPLJANJE PROGRAMA JAVNIH POTREBA U SPORTU ZAJEDNICA SPORTOVA OPĆINE KONAVLE U 2024. GODINI**

1.1.Opis problema čijem se rješavanjem želi doprinijeti ovim javnim pozivom.

Općina Konavle posjeduje sportsku tradiciju, osobito kada je su u pitanju programi treninga i natjecanja sportaša, sportske manifestacije, sport učenika i poticanje sportske rekreacije građana. Razvoj sporta i sportske djelatnosti usmjeren je prije svega na promicanje bavljenja sportom na čitavom području Općine Konavle. Potreba za provođenjem programa proizlazi iz činjenice da je redovito vježbanje jedno od najprirodnijih metoda za očuvanje sposobnosti organizma, sprečavanje i ublažavanje razvoja kroničnih i degenerativnih promjena i bolesti koje nastaju starenjem organizma. Rekreacija odnosno amatersko bavljenje sportom obuhvaća sve vrste aktivnosti u slobodnom vremenu koje pridonose razvoju stvaralačkih potencijala, zdravlja, životnog optimizma, zadovoljstva i kvalitete života ljudi.

Prijedlogom programa Javnih potreba u sportu Općine Konavle koje se provode putem Zajednice sportova Općine Konavle postavljeno je nekoliko programskih ciljeva:

1. Ulaganje u razvoj mladih sportaša.
2. Unaprjeđenje postojeće sportske kvalitete koja doprinosi promidžbi Općine Konavle na nacionalnoj i međunarodnoj razini.
3. Uključivanje u sport što većeg broja građana, posebice djece i mladeži.

Kako bi se omogućili svi programi djelovanja u sportu Općine Konavle potrebno je da Zajednica sportova Općine Konavle provede javni poziv za prikupljanje prijedloga programa i projekata javnih potreba u sportu.

Definirana su i programska područja kroz kojim se izvršava predloženi program javnih potreba u sportu Općine Konavle.

Kroz osnovne programe sporta planira se trening i priprema sportaša za natjecanja te organizacija i sudjelovanje u sustavu domaćih natjecanja.

Programom sporta djece i mladeži kompenzira se nedovoljno bavljenje sportom djece i mladeži u školama. Za sustav sporta osobito je važan program sportskih škola odnosno program sportske obuke djece i mladeži.

Programima sportsko rekreacijske aktivnosti potiče se građane na sustavno bavljenje sportskom rekreacijom i dijelom vodi briga o specifičnim grupama građana iz kojih proizlaze činjenice da je redovito vježbanje jedno od najprirodnijih metoda za očuvanje sposobnosti organizma, sprečavanje i ublažavanje razvoja kroničnih i degenerativnih promjena i bolesti koje nastaju starenjem organizma.

Programima sporta invalida i osoba oštećena sluha potiče se njihovo aktivno uključivanje u sport uz stručni nadzor.

Zajedničkim programima sporta koji su često puta nepredvidivi po opsegu, dosegu i dinamici realizacije, podržavaju se velike sportske priredbe.

Kroz specifične programe podržavaju se pretežno slabije razvijeni klubovi sezonskog natjecateljskog sustava i nove udružene članice u programu.

Kroz program održavanja sportskih objekata godinama se pokušava održati i unaprijediti materijalnu osnovu konavoskog sporta.

1.2. Ciljevi natječaja i prioriteti za dodjelu sredstava

1.2.1. Opći cilj ovog Poziva je dostava prijedloga programa sportskih udruga Općine Konavle kojima će povećati kvalitetu života djece, mladeži te svih građana kroz provođenje sportskih

programa treninga i natjecanja u sportskim klubovima Općine, kroz programe sportskih priredbi i na taj način omogućiti zdraviji život kroz razvoj sportskih aktivnosti Općine Konavle.

1.2.2. Specifični cilj ovog Poziva na dostavu projektnih prijedloga je: povećati broj korisnika uključenih u programe sporta i unaprijediti mogućnosti i kvalitetu provođenja sportskih aktivnosti djece, mladeži Općine Konavle, te na taj način ostvarivati ujedno politiku promicanja sporta na području Općine i šire, te u svrhu poboljšanja zdravlja sportskim programima unaprijediti kvalitetu života svih uključenih sudionika .

1.2.3. Prioriteti za dodjelu sredstava:

Projektne aktivnosti kojima se unapređuje kvaliteta života djece, mladeži i svih stanovnika Općine Konavle kroz provođenje sportskih aktivnosti, a koje su usmjerene na sljedeća prioritetna područja:

**Aktivnosti i planirani iznosi ( ukupna vrijednost natječaja )**

**koje se sufinanciraju putem ZAJEDNICE SPORTOVA OPĆINE KONAVLE**

**Ukuno: 380.000,00 od toga:**

* TRENINZI I NATJECANJA SPORTAŠA 40.000,00 Eura

1. *Stručni rad i obrazovna djelatnost i*

*organizacija natjecanja*

* FUNKCIONIRANJE SUSTAVA SPORTA 26.000,00 Eura

1. *Institucionalne potpore udrugama*

* ZA ORGANIZIRANJE TRADICIONALNIH

I PRIGODNIH SPORTSKIH PRIREDBI 4.500,00 Eura

* ZA ORGANIZIRANJE I SUDJELOVANJE NA

ZNAČAJNIM DOMAĆIM I MEĐUNARODNIM NATJECANJIMA 4.000,00 Eura

Najmanji i najveći iznos sredstava za sufinanciranje po projektu unutar programa:

- Trening i natjecanja sportaša – najmanji iznos je 265,45 eur, a najveći 13.272,28 eur

- Funkcioniranje sustava sporta – najmanji iznos je 132,72 eur, a najveći 5.308,91 eur

U sklopu planirane vrijednosti Poziva Zajednica sportova namjerava sklopiti ugovor sa najmanje 5 a najviše 40 prijavitelja.

2. UVJETI NATJEČAJA

Prihvatljivi prijavitelji :tko može podnijeti prijavu?

-Pravo podnošenja prijave programa imaju sportski klubovi i udruge, odnosno sve pravne ili fizičke osobe koje temeljem Zakona o sportu mogu obavljati sportsku djelatnost uz uvjet da imaju sjedište odnosno prebivalište u Općini Konavle.

- Prijavitelj je upisan u Registar udruga Republike Hrvatske/Sudski registar te u Registar neprofitnih organizacija pri Ministarstvu financija/pri Trgovačkom sudu, kao i u Registar sportskih djelatnosti.

-Udruge čije je primarno djelovanje usmjereno na područje Općine Konavle i da djeluju na području Općine Konavle najmanje pet godina.

-Udruge koje vode transparentno financijsko poslovanje u skladu sa zakonskim propisima

-Udruga je član općinskog, županijskog i nacionalnog sportskog saveza odnosno odgovarajuće udruge udružene u Hrvatski olimpijski odboru koliko isti postoje.

-Prijavitelj je osigurao ljudske i materijalne resurse za provedbu prijavljenoga programa/aktivnosti.

Da bi prijava i program udruga mogao biti uvršten u Program javnih potreba u sportu putem Zajednice sportova Općine Konavle predlagatelj mora zadovoljavati opće i posebne uvjetete dostaviti dokumentaciju koja se po istima traži.

Posebni uvjeti su navedeni uz svaku pojedinu programsku aktivnost iz poziva (Obrasci )

***Opći uvjeti- dokumentacija:***

Uz obrasce (opći obrazac i obrasci opisa programa i proračuna programa) potrebno je dostaviti:

1. izvadak iz registra - preslika:

* 1. za *udruge*: izvadak iz Registra udruga Republike Hrvatske ili preslika važećeg Rješenja o upisu u Registar udruga Republike,
  2. za *trgovačka društva*: izvadak iz sudskog Registra ne stariji od 6 mjeseci.

1. popis članova udruge ( ime prezime, godina rođenja, adresa, datum pristupanja udruzi, kategorija članstva,
2. presliku isprave kojom se dokazuje stručna osposobljenost osoba koje će realizirati prijavljeni program (diploma i licenca za trenere),
3. kopija zapisnika sa zadnje sjednice Skupštine kao i potvrdu da udruga djeluje u mandatu,
4. presliku obavijesti o upisu u Registar športskih djelatnosti,
5. potvrdu o upisu u Registar neprofitnih organizacija,
6. izjava o istinitosti i i točnosti podataka,
7. dokaz o području djelovanja ( preslika ovjerenog statuta udruge prijavitelja ),
8. obrazac životopisa voditelja programa,
9. dokaz o transparentnom financijskom poslovanju (financijsko izvješće za obveznike dvojnog knjigovodstva, a za obveznike jednostavnog knjigovodstva Odluku o vođenju jednostavnog knjigovodstva i primjeni novčanog računovodstvenog načela koja je usvojena od zakonskog podnositelja i presliku Knjige prihoda i rashoda i knjige blagajne za 2019.g
10. dokaz o plaćenim doprinosima , porezima i drugim davanjima prema državnom proračunu i proračunu JLPS( Porezna uprava), ne starije od trideset dana,
11. uvjerenje nadležnog suda , ne starije od šest mjeseci da se ne vodi kazneni postupak protiv osobe ovlaštene za zastupanje prijavitelja i voditelja programa,
12. ugovore o radu sa zaposlenicima,
13. obrazac izjave o nepostojanju dvostrukog financiranja.
14. Obrazac programa za vrednovanje sporta i određivanje nositelja kvalitete / odnosi se na sportsku udrugu u sustavu natjecanja.
15. Obrazac proračuna i obrasci prema programskim područjima (, nalaze se na mrežnim stranicama Općine Konavle)

2.2. Pravo prijave na Natječaj nemaju:

- ogranci, podružnice i slični ustrojbeni oblici udruga koji nisu registrirani sukladno Zakonu o sportu kao pravne osobe,

- udruge koje nisu upisane u Registar neprofitnih organizacija,

- strukovne udruge čiji rad/djelatnost nije direktno ili indirektno vezana za sport,

- udruge koje su u stečaju,

- udruge čiji je jedan od osnivača politička stranka.

2.3. Prihvatljive aktivnosti koje će se financirati putem natječaja:

* Trening i natjecanja sportaša.

*Stručni rad i obrazovna djelatnost*

*Organiziranje natjecanja*

* Funkcioniranje sustava sporta

*Održavanje sportskih objekata*

*Institucionalna potpora redovite djelatnosti zajednice sportova*

*Institucionalne potpore udrugama u sportu*

2.4. **Prihvatljivi troškovi** koji će se financirati ovim natječajem podrazumijevaju se troškovi koji su neposredno povezani uz provedbu pojedinih aktivnosti predloženog programa ili projekta kao što su:

* troškovi najma dvorane, sportskih terena, sportskih objekata za održavanje treninga i natjecanja sportaša,
* troškovi stručnog rada trenera i sportskih djelatnika za provođenje programa,
* troškovi natjecanja – kotizacija, članarina, troškovi sudaca, troškovi delegata, troškovi službenih osoba na natjecanjima, troškovi prijevoza, troškovi opreme,
* troškovi organizacije manifestacija i sportskih priredbi – trošak objekta ili terena za provođenje manifestacije, nabava pehara i medalja, troškovi službenih osoba, troškovi razglasa, troškovi voditelja,
* grafičke usluge (grafička priprema, usluge tiskanja letaka, brošura, časopisa i sl. pri čemu treba navesti vrstu i namjenu usluge, količinu, jedinične cijene),
* izdaci za troškove plaća i naknada voditeljima programa ili projekta, izvoditeljima iz udruge i/ili vanjskim suradnicima koji sudjeluju u provedbi projekta,
* troškovi komunikacije i komunalni troškovi (troškovi telefona, interneta i sl.) koji moraju biti specificirani, i u iznosu do 25% od mjesečnog računa,
* troškovi nabavke opreme nužne za provedbu projekta/programa koja mora biti specificirana po vrsti i iznosu,
* ostali troškovi koji su izravno vezani za provedbu aktivnosti programa ili projekta.

2.6. **Neprihvatljivi troškovi** :

* troškovi kamata na dug,
* kazne, financijske globe i troškovi sudskih sporova,
* plaćanje troškova profesionalnih sportaša,
* doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu,
* plaćanje neoporezivih bonusa zaposlenima
* bankovne pristojbe za otvaranje i vođenje računa, naknade za financijske transfere i druge pristojbe u potpunosti financijske prirode,
* troškovi koji su već bili financirani iz javnih izvora odnosno troškovi koji se u razdoblju provedbe projekta financiraju iz drugih izvora,
* kupnja rabljene opreme, strojeva i namještaja,
* doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za Korisnika,
* donacije u dobrotvorne svrhe,
* zajmovi drugim organizacijama ili pojedincima,
* ulaganja u kapital ili kreditna ulaganja, jamstveni fondovi,
* drugi troškovi koji nisu u neposrednoj povezanosti sa sadržajem i ciljevima projekta.

**3. KAKO SE PRIJAVITI**

* 1. Sadržaj općeg obrasca nositelja programa

Opći obrazac programa dio je obvezne dokumentacije. Sadrži podatke o nositelju prijavitelju programa koji se predlaže za financiranje.

* 1. Sadržaj obrasca za prijavu programa čini: obrazac opisa programa sa proračunom programa

Obrazac opisa programa i proračuna dio je obvezne dokumentacije. Ispunjava se na hrvatskom jeziku i sadrži podatke o sadržaju i programu aktivnosti za koje se traži financiranje te svim izravnim i neizravnim troškovima projekta/programa, kao i o bespovratnim sredstvima koja se traže od davatelja.

Prijava u kojima nedostaje obrazac sadržaja programa i proračuna neće biti uzeta u razmatranje, kao ni prijava u kojoj obrazac sadržaja programa i proračuna nije u potpunosti ispunjen.

* 1. Gdje poslati prijavu

Obvezne obrasce i propisanu dokumentaciju potrebno je poslati u papirnatom obliku. Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje i ovjerene službenim pečatom organizacije.

Prijedlozi za provedbu Programa javnih potreba u sportu Zajednici sporotva Općine Konavle za 2024. godinu dostavljaju se poštom preporučeno ili neposrednom dostavom, zaključno do 20. ožujka 2024. godine u 12,00 sati.

Prijedlozi Programa predaju se u zapečaćenoj omotnici na adresu:

**ZAJEDNICA SPORTOVA OPĆINE KONAVLE**

**20210 CAVTAT**

**Trumbićev put 25**

s napomenom:“ Javni poziv za provedbu programa Javnih potreba u sportu u 2022. godini

– NE OTVARATI” -

* 1. Rok slanja prijave

Rok za prijavu na poziv je 21. ožujka 2024. godine. Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na natječaj.

Sve prijave poslane izvan roka neće biti uzete u razmatranje.

* 1. Kome se obratiti ukoliko imate pitanja

Sva pitanja vezana uz natječaj mogu se postaviti isključivo elektroničkim putem, slanjem upita na sljedeću adresu elektroničke pošte: i.kralj24@gmail.com i to najkasnije do 20. ožujka 2024. Odgovori na pojedine upite u najkraćem mogućem roku poslat će se izravno na adrese onih koji su pitanja postavili.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

**4.PROCJENA PRIJAVA I DONOŠENJE ODLUKE O DODJELI SREDSTAVA**

Sve pristigle i zaprimljene prijave proći će kroz sljedeću proceduru:

(A) PREGLED PRIJAVA U ODNOSU NA FORMALNE UVJETE NATJEČAJA

Zajednica sportova Općine Konavle ustrojava posebno tijelo za provjeru formalnih uvjeta natječaja (dalje: Povjerenstvo za provjeru formalnih uvjeta natječaja).

Povjerenstvo za provjeru formalnih uvjeta natječaja utvrđuje:

* je li prijava dostavljena na javni poziv u zadanome roku,
* jesu li dostavljeni, potpisani i ovjereni svi obvezni obrasci,
* je li dostavljena sva obvezna popratna dokumentacija.

Nakon provjere svih pristiglih i zaprimljenih prijava u odnosu na formalne uvjete natječaja, povjerenstvo izrađuje popis svih prijavitelja koji su zadovoljili formalne uvjete, čije se prijave stoga upućuju na procjenu kvalitete, kao i popis svih prijavitelja koji nisu zadovoljili formalne uvjete natječaja.

Također, Zajednica sportova Općine Konavle će pisanim putem obavjestiti sve prijavitelje koji nisu zadovoljili propisane uvjete o razlozima odbijanja njihove prijave.

(B) OCJENA PRIJAVA KOJE SU ZADOVOLJILE PROPISANE UVJETE NATJEČAJA

Zajednica sportova Općine Konavle ustrojava Povjerenstvo za procjenu kvalitete/vrijednosti prijava.

Svaka pristigla i zaprimljena prijava ocjenjuje se temeljem kriterija za vrednovanje programa u sportu Zajednice sportova Općina Konavle, a koji su naznačeni na obrascima programa za koje se traži financiranje.

1. Prava iz Programa javnih potreba sporta Općina Konavle sportski klubovi ostvarit će na osnovu stručno-programskih mjerila. Pri tome, bitan će utjecaj imati pokazatelj strukture aktivnosti, odnosno broj registriranih sportaša svih uzrasta (mlađi kadeti, kadeti, juniori i seniori), te broj kategoriziranih sportaša od I. do VI. kategorije.
2. Kod planiranja i programiranja sportova u okviru Programa javnih potreba u sportu Općine Konavle u obzir će se uzeti specifičnost pojedinačnih sportova u odnosu na momčadske.
3. Za kvalitetnije praćenje sportskog kluba u programu javnih potreba uz sportski rezultat, bitan će utjecaj imati obavezno postojanje svih dobnih kategorija unutar kluba, a koje su definirane pravilima nacionalne federacije pojedinog športa.
4. Klubovi u pojedinačnim športovima koji su u zadnjem olimpijskom ciklusu kroz programe detektirani kao sredine koje stvaraju vrhunske sportaše dodatno će se zaštiti. Podupirat će se klupske sredine koje stvaraju vlastite sportaše, a ne „kupovina kategoriziranih“ sportaša.
5. Zajednica sportova Općine Konavle obvezna je pridržavati se Nomenklature sportova i sportskih grana Hrvatskog olimpijskog odbora.
6. Sufinanciraju se programi sportskih klubova ili udruga koji su članice u Nacionalnom sportskom savezu, a nacionalni savez treba biti član Hrvatskog olimpijskog odbora.
7. Klubovi moraju imati natjecatelje uključene u Nacionalne saveze iz članstva Hrvatskog olimpijskog odbora.
8. Klub treba imati trenera sa programom rada i sa stručnom kvalifikacijom. Treba imati najmanje tri termina za održavanje treninga, te najmanje dvije ekipe u mlađim dobnim skupinama(juniori, kadeti, mlađi kadeti ili ).

Logičnim slijedom dolazimo do parametra, a to je kategorizacija sportskih klubova po parametru kvalitete rada, naročito s mlađim kategorijama.

Glede sufinanciranja programa sportskih klubova s pojedinih planskih pozicija, bitno je podijeliti sportske programe prema kriteriju kvalitete, odnosno podijeliti športske programe u kvalitetne razrede.

Unutar te podjele razlikovat će se vrhunski šport od kvalitetnog sporta nacionalne, međužupanijske, županijske ili općinske razine i sl.

5. OBAVIJEST O DONESENOJ ODLUCI O DODJELI FINANCIJSKIH SREDSTAVA

Svi prijavitelji, čije su prijave ušle u postupak ocjene, biti će obaviješteni o donesenoj odluci o dodjeli financijskih sredstava projektima/programima u sklopu natječaja. ¸

Prije konačnog potpisivanja ugovora s korisnikom sredstava, a temeljem procjene Povjerenstva, Zajednica sportova Općine Konavle može tražiti reviziju obrasca proračuna kako bi procjenjeni troškovi odgovarali realnim troškovima u odnosu na predložene aktivnosti.

Zajednica sportova Općine Konavle će u roku od osam (8) radnih dana od dana donošenja odluke o dodjeli financijskih sredstava, obavijestiti udruge čiji projekti ili programi nisu prihvaćeni za financiranje o razlozima ne financiranja njihovog projekta ili programa uz obrazloženje.

Prijaviteljima kojima nisu odobrena financijska sredstva može se, na njihov zahtjev, omogućiti uvid u ocjenu njihovog programa te ujedno imaju pravo na prigovor na natječajni postupak, ukoliko udruga smatra da je u prijavi dostavila dovoljno argumenata za drugačije ocjenjivanje, u roku od osam (8) dana od dana primitka obavijesti o rezultatima Poziva.

6. popis natječajne dokumentacije

**OBRASCI**

1. Tekst javnog poziva
2. Upute za prijavitelje
3. Obrazac opisa programa i proračuna programa
4. Obrazac o točnosti i istinitosti podataka
5. Izjava o ne kažnjavanju
6. Izjava o nepostojanju dvostrukog financiranja
7. Opisno izvješće realiziranog programa
8. Financijsko izvješće
9. Obrazac PROR-POT

U Cavtatu, 21. veljače ,2024.